Trophées francophones du cinéma

D'Trophées francophones du cinéma waren e Filmpräis, deen eemol am Joer an engem Land vun der Francophonie verdeelt gouf.

 Reglement 

D'Trophées francophones du cinéma haten zum Zil eng "Mise en Valeur vun der Kinosproduktioun vun de Länner aus der Francophonie" an dat "wärend enger Manifestatioun, déi all Joer ass an déi duerch eng Präiszeremonie ofgeschloss gëtt, bei där déi remarkabelst Cineasten, Schauspiller/innen, Techniker/innen a Filmer vum viregte Joer ausgezeechent" goufen.Zitat aus dem Reglement 2021

Si goufe vun der Association des Trophées Francophones du Cinéma (ATFCiné) organiséiert, déi hire Sëtz zu Namouer an der Belsch huet. De Guy Daleiden huet Lëtzebuerg an där Organisatioun vertrueden, a senger Funktioun als Direkter vum Lëtzebuerger Filmfong.

Am ganze goufe Präisser an néng Kategorie verdeelt, fir de beschte Spillfilm, de beschten Documentaire, de beschte Kuerzfilm, dat bescht Dréibuch, déi bescht Regie, a fir schauspilleresch Leeschtungen an enger Haapt- an an enger Nieweroll, jeeweils fir Fraen a fir Männer. An all Kategorie goufen et fënnef Nominéierungen.

D'Memberlänner vun der Organisation internationale de la Francophonie (OIF) hu Filmer agereecht. All Land konnt maximal fënnef Longmetragen areechen (dovu maximal zwéin Documentairen), a maximal dräi Kuerzfilmer. Fir d'éischt huet e Comité d'Kandidaten ausgewielt, duerno huet eng Jury aus de Kandidaten déi nominéiert Filmer ausgewielt, an bei engem zweeten Tour eng aner Jury aus den Nominéierten d'Gewënner festgeluecht.

Fir eligibel ze sinn, huet e Film ënner anerem an engem Kino oder op engem Filmfestival musse gelaf sinn, mindestens d'Hallschent vun den Dialoger op Franséisch oder an enger anerer offizieller Sprooch vun de Memberlänner vun der OIF sinn, an de Film vun enger Produktiounsgesellschaft produzéiert sinn, déi an engem vun de Memberlänner vun der Francophonie baséiert ass.

D'Präiszeremonie goufe vum Fernseesender TV5 Monde iwwerdroen.
 Editiounen 
 2013: , Dakar (1. Editioun)
 2014: , Paräis (2. Editioun)
 2015: , Abidjan (3. Editioun)
 2016: , Beirut (4. Editioun)
 2017: , Yaoundé (5. Editioun)
 2018: , Saint-Louis (6. Editioun)
 2020: , Kigali (Retrospektiv Editioun)
 2021: , Kigali (7. Editioun)

 Lëtzebuerger Bäiträg 

2013 huet Lëtzebuerg follgend Filmer agereecht: En Dag am Fräien an der Kategorie "Kuerzfilm; an Doudege Wénkel, Terra mia terra nostra an The Road Uphill an der Kategorie "Long-métrage".ungrandmoment.be : Les films en lice aux Trophées Francophones du Cinéma sont connus vum Nicolas Gilson (23. Mäerz 2013) De Christophe Wagner an de Frédéric Zeimet goufe fir Doudege Wénkel an der Kategorie "Bescht Dréibuch" nominéiert.trophees-francophones.org: Nominatiounen a Gewënner 2013

D'Joer drop huet Lëtzebuerg ee Kuerzfilm (22:22) an dräi Documentairen (Cello Tales, Naked Opera an Never Die Young) agereecht.5minutes.rtl.lu: 4 films luxembourgeois sélectionnés (22. Mee 2014) Dovu gouf de Pol Cruchten fir Never Die Young an der Kategorie "Bescht Regie" nominéiert. Donieft waren awer och d'Lëtzebuerger Koproduktiounen Ernest et Célestine an Tango libre, déi vun der Belsch agereecht goufen, nominéiert.imagesfrancophones.org: Trophées Francophones du Cinéma 2014 : les 45 films sélectionnés Si waren an e puer Kategorien nominéiert, an Tango Libre krut de Präis fir dat bescht Dréibuch.trophees-francophones.org: Nominatiounen a Gewënner 2014

D'Lëtzebuerger Bäiträg waren 2015 Morgue (Kategorie "Kuerzfilm"), Black Harvest (Kategorie "Documentaire"), a Mammejong a Baby(a)lone (Kategorie "Long-métrage").paperjam.lu: Quatre films luxembourgeois pour la francophonie (23. Juli 2015) Nominéiert goufen den Tullio Forgiarini, den Donato Rotunno an den Nicolas Steil fir Baby(a)lone an der Kategorie "Bescht Dréibuch".Presentatioun vum Film op der Websäit vum Filmfongtrophees-francophones.org: Nominatiounen a Gewënner 2015

Alle véier Lëtzebuerger Bäiträg fir déi véiert Editioun 2016 zu Beirut waren a mindestens enger Kategorie nominéiert. Voices from Chernobyl war an der Kategorie "Trophée Francophone du long métrage documentaire" nominéiert a Quenottes an der Kategorie "Beschte Kuerzfilm". De Christophe Wagner krut fir Eng nei Zäit de Präis vum beschte Regisseur. Donieft war och de Luc Schiltz fir de selwechte Film als beschte Schauspiller an enger Haaptroll nominéiert. De véierte Lëtzebuerger Bäitrag, d'belsch-lëtzebuergesch Koproduktioun Le Tout Nouveau Testament war direkt véier Mol nominéiert: de Film selwer an der Kategorie "Beschte Spillfilm", de Jaco van Dormael an den Thomas Gunzig fir d'Dréibuch, d'Yolande Morau als bescht Schauspillerin an enger Nieweroll an de Benoît Poelvoorde als beschte Schauspiller an enger Haaptroll. De Benoît Poelvoorde huet dee Präis dunn och gewonnen.gouvernement.lu: Le Luxembourg, grand vainqueur de la 4e cérémonie des Trophées francophones du cinéma à Beyrouth avec 3 prix (3. Dezember 2016)trophees-francophones.org: Nominatiounen a Gewënner 2016

2017 war Eldorado war an der Kategorie "Beschte Laangfilm-Documentaire" nominéiert,paperjam.lu: «Foreign Affairs» et «Eldorado» aux Trophées francophones (29. November 2017) an de Pasha Rafiy gouf fir Foreign Affairs an der Kategorie "Beschte Regisseur" nominéiert.trophees-francophones.org: Nominatiounen a Gewënner 2017

Mat Gutland war 2018 just ee Lëtzebuerger Bäitrag nominéiert, an der Kategorie "Bescht Dréibuch" (vum Govinda Van Maele).trophees-francophones.org: Nominatiounen a Gewënner 2018

Fir déi siwent Editioun 2021 souz de lëtzebuergeschen Touningenieur Carlo Thoss fir Lëtzebuerg an der Jury.wakatsera.com: Lancement de la 7ème édition des Trophées Francophones du Cinéma vum Daouda Zongo (23. September 2021) De lëtzebuergesche Bäitrag Zero Impunity gouf an der Kategorie "Long métrage documentaire" nominéiert.trophees-francophones.org: 7ème Édition des Trophées francophones du cinéma: Les 132 Films proposés (net datéiert; gekuckt den 20. Dezember 2021) Donieft goufen och nach follgend Filmer a Koproduktiounen agereecht: den Animatiounsfilm Croc blanc, d'Spillfilmer Les épouvantails, Sawah, a Superjhemp retörns, an d'Kuerzfilmer Portraitiste, Schwaarze Mann an Traces. Si hunn zu den 132 Filmer gezielt, déi am Ganze vu 24 Länner agereecht goufen.

 Websäit 
 www.trophees-francophones.org (offiziell Websäit)

Kategorie:Filmpräisser
Kategorie:Francophonie